
[bookmark: _Toc235702125]Bevezető
A pénzmosás és terrorizmusfinanszírozás elleni uniós keret megerősítését szolgáló új és átfogó jellegű pénzmosás elleni jogszabálycsomagot alkotó rendeleteket és irányelvet 2024. június 19-én tették közzé az EU Hivatalos Lapjában, melynek egyik eleme a Pénzmosás és Terrorizmusfinanszírozás Elleni Hatóság létrehozásáról szóló rendelet. Ez alapján jött létre a frankfurti székhelyű, Pénzmosás és Terrorizmusfinanszírozás Elleni Hatóság (Authority for Anti-Money Laundering and Countering the Financing of Terrorism/AMLA), melynek két fő tevékenységi fókusza az európai szintű (közvetlen és közvetett) felügyelés, valamint a pénzügyi információs egységek (Financial Intelligence Units) tevékenységének koordinációja, illetve támogatása. 

Az új pénzmosási rendeletet (AMLR) főszabályként 2027. július 10-től kell alkalmazni és az új pénzmosási irányelv (AMLD VI) rendelkezéseit a tagállamoknak szintén 2027. július 10-ig szükséges átültetni a nemzeti jogrendjükbe. Ezeket számos másodszintű jogszabály és iránymutatás egészíti ki, aminek többségét az AMLA készíti el. Emellett a kiválasztott kötelezett szolgáltatók AMLA általi közvetlen felügyelete 2028-ban kezdődik, ami szintén hosszú és alapos előkészítő munkát igényel. Mindez rámutat arra, hogy az AMLA milyen jelentőségű és volumenű munkát végez jelenleg, illetve fog végezni a jövőben, aminek nemcsak a nyomonkövetése, hanem az abban való aktív részvétel is kiemelt jelentőségű, nemcsak a felügyeleti hatóságok, hanem minden érintett számára. E folyamatok támogatására az MNB 2026. márciusban tette közzé az első AMLA Hírlevelet, melyben kiemelt szerepet kaptak a másodszintű jogszabályok és iránymutatások kialakításával kapcsolatos folyamatok, a nyilvános szakmai konzultációk és ütemtervek. Az AMLA Hírlevél célja, hogy továbbra is, rendszeres jelleggel összefoglalja az AMLA tevékenységével kapcsolatos, előző Hírlevél közzétételét követő időszakban megjelent főbb híreket, eseményeket, azon belül egyes témákat részletesebben is ismertetve. 

Az elmúlt hónapokban számos másod-és harmadszintű szabályozási dokumentum tervezete és azokkal kapcsolatos részletek váltak nyilvánosan elérhetővé, akár szakmai konzultáció, nyilvános meghallgatás vagy végső jelentés keretében. Ezek megismerésének és a szakmai konzultációkba történő bekapcsolódásnak a jelentőségét az AMLA is folyamatosan hangsúlyozza. Az AMLA Hírlevél 2. számában az ezekkel kapcsolatos információk strukturált formában, összegző jelleggel szerepelnek, megjelenítve a tervezetek státuszát és a nyilvános konzultációk, illetve - azok elérhetősége esetén - a nyilvános meghallgatások prezentációit. Kiemelendő, hogy három témakörben a tervezetek már végső jelentés formáját öltik, vagyis benyújtásra kerülnek az Európai Bizottság részére elfogadás céljából. Ezek közé tartoznak a közvetlen felügyeléssel kapcsolatos felügyeleti együttműködésről, a jogsértések súlyosságának értékeléséről, valamint a pénzbeli szankciók és felügyeleti intézkedések alkalmazásánál figyelembe veendő kritériumokról, továbbá az FIU-k közötti együttműködés és az Európai Ügyészség (EPPO) részére történő jelentés közös formátumairól szóló tervezetek. 

Ezeken kívül, az AMLA Hírlevél 2. száma is felhívja a figyelmet arra, hogy sikeresen lezajlott az első, AMLA által szervezett konferencia Frankfurtban, ahol a pénzmosás és terrorizmusfinanszírozás elleni fellépés aktuális kérdéseit vitatták meg a résztvevők. Emellett két jelentést is nyilvánosságra hoztak, egyrészt a tavalyi uniós AMLA Roadshow főbb megállapításairól, másrészt a tavalyi évben elért főbb eredményekről, melyek számos hasznos és érdekes részletet tartalmaznak minden érintett és érdeklődő számára. 


[bookmark: _Toc235702126]Másodszintű szabályozás: kialakítás alatt álló standardtervezetek (RTS, ITS)
[bookmark: _Toc235702127]Az üzleti kapcsolatok, alkalmi ügyletek és ügyletsorozatok azonosítási kritériumrendszerének meghatározásáról szóló szabályozástechnikai standardok (RTS) tervezete („draft RTS on Business Relationships”) 
A pénzügyi rendszer pénzmosás vagy terrorizmusfinanszírozás céljára való felhasználásának megelőzéséről szóló 2024. május 31-i (EU) 2024/1624 európai parlamenti és tanácsi rendelet (AMLR) 19. cikk (9) bekezdése alapján az AMLA szabályozástechnikai sztenderdtervezetet (RTS) dolgoz ki, melyben meghatározza az alábbiakat:
(1) azon kötelezett szolgáltatók, valamint ágazatok vagy ügyletek, aki vagy amelyek esetében magasabb a pénzmosási és terrorizmusfinanszírozási kockázat, továbbá akiknek vagy amelyeknek az AMLR 19. cikk (1) bekezdés b) pontjában megállapított értékeknél alacsonyabb értékeknek kell megfelelniük;
(2) az alkalmi ügyletekre vonatkozó kapcsolódó értékek;
(3) az alkalmi ügyletek és az üzleti kapcsolatok azonosításához figyelembe veendő kritériumok;
(4) az ügyletsorozatok azonosításának kritériumai.

Nyilvános szakmai konzultáció keretében 2026. május 8-ig volt lehetősége minden pénzügyi és nem pénzügyi szektorbeli kötelezett szolgáltatónak visszajelzést küldeni az AMLA részére. 

Fontos, hogy a nyilvános szakmai konzultáció mellett az AMLA nyilvános meghallgatást is tartott, melynek diasorát elérhetővé tette a honlapján. Ebben az AMLA feladatiról és az RTS jellemzőiről szóló bevezetőt követően felvázolja a tervezet főbb elemeit, végül kitérve arra, hogy a tervezet benyújtása az Európai Bizottság részére 2026. III. negyedévében várható. 

A nyilvános meghallgatás során bemutatott prezentáció az alábbi linken keresztül érhető el: 
Business Relationships (19(9) AMLR)

[bookmark: _Toc235702128]Az ügyfél-átvilágítás elvégzéséhez szükséges információkról szóló szabályozástechnikai standardok (RTS) tervezete („draft RTS on Customer Due Diligence”)
Az AMLR 28. cikk (1) bekezdése alapján az AMLA szabályozástechnikai sztenderdtervezetet (RTS) dolgoz ki az ügyfél-átvilágítás elvégzéséhez szükséges információk vonatkozásában.
Az EBA korábban már tartott egy konzultációt a tervezettel kapcsolatban, majd az AMLA tovább folytatta a munkát, figyelembe véve többek között az arányosság, kockázatalapú megközelítés, illetve a kötelezett szolgáltatók összes kategóriájára történő alkalmazhatóságot. A konzultáció célja annak biztosítása, hogy ezen szempontok megfelelően érvényesülnek-e a tervezetben, különös tekintettel a nem pénzügyi szektorra.
Az AMLA elérhetővé tette az EBA által 2025. október 30-án közétett tervezet óta eszközölt módosításokat tartalmazó dokumentumot is, mely az alábbi linken érhető el:
https://www.amla.europa.eu/document/download/566682ce-89fa-4299-9ea5-2b646cb39223_en?filename=Draft%20RTS%20CDD%20track%20changes%20from%20EBA%20draft.pdf
Az AMLA a válaszokat a konzultáció keretében 2026. május 8-ig várta a pénzügyi és nem pénzügyi szektorbeli kötelezett szolgáltatók részéről.
Emellett az AMLA nyilvános meghallgatást is tartott, melynek diasorát elérhetővé tette a honlapján:
Customer Due Diligence (28(1) AMLR)
Public hearing (nyilvános meghallgatás)
Az AMLA által meghirdetett nyilvános meghallgatásokon, vagyis public hearing nevű eseményeken lehetőség van a sztenderdeket kidolgozó, AMLA-ban dolgozó szakemberekkel való közvetlen eszmecserére, kérdések feltételére, tapasztalatok megosztására és annak jelzésére, hogy milyen esetekben lenne szükség további egyértelműsítést szolgáló lépésekre.
Az AMLA számos alkalommal, többek között ezeken az eseményeken is hangsúlyozza, hogy a hatékony szabályozási keretrendszer kialakítása során rendkívül fontos szereppel bír a kötelezett szolgáltatók és minden szabályozás által érintett fél rendszeres és konstruktív hozzájárulása a folyamatokhoz. 
A márciusi meghallgatáson, melynek témája a Business Relationships és Customer Due Diligence RTS tervezetek voltak, több mint 1600 érintett vett részt, köztük számos pénzügyi és nem pénzügyi szektorból érkező kötelezett szolgáltató. 
Fontos, hogy az eseményeken bemutatott diasorokat általában az AMLA elérhetővé teszi utólag a honlapján, így részvétel hiányában lehetőség van a főbb információk utólagos nyomonkövetésére, azzal, hogy ezek a diasorok az AMLA által kiemelten fontosnak vélt információkat tartalmazzák, a kérdések és válaszok feltételére, illetve meghallgatására az eseményen nyílik lehetőség.

[bookmark: _Toc235702129]Csoportszintű követelményekről szóló szabályozástechnikai standardok (RTS) tervezete

Az AMLR 16. cikkének (4) bekezdése és 17. cikkének (3) bekezdése szerinti RTS tervezete tartalmazza a csoportszintű pénzmosás- és terrorizmusfinanszírozás elleni keretrendszerekre vonatkozó minimumkövetelményeket, beleértve azokat a határokon átnyúló eseteket is, amikor a kötelezett szolgáltatók harmadik országokban működnek. Ezek a követelmények annak biztosítását célozzák, hogy a csoportok teljes szervezetükre nézve konszolidált képet kapjanak a pénzmosás és a terrorizmusfinanszírozási kockázataikról, és ennek megfelelően kiigazítsák politikáikat, eljárásaikat és ellenőrzési funkcióikat.

Az RTS tervezetével kapcsolatban az AMLA 2026. 05. 20-án nyilvános meghallgatást (public hearing) tartott. Az eseményen több, mint 650 fő vett részt, többek között a kötelezett szolgáltatók és érdekképviseleti szervek részéről. 

A nyilvános meghallgatás keretében bemutatott diasor az alábbi linken elérhető:
https://www.amla.europa.eu/amla-concludes-public-hearing-draft-rts-group-wide-requirements_en

A tervezet nyilvános szakmai konzultációja 2026. június 15-én ért véget. 

[bookmark: _Toc235702130]Home-host felügyeleti együttműködésről szóló szabályozástechnikai standardok (RTS) tervezete
Az AMLD 46. cikke tartalmazza a csoportfelügyelet keretében folytatott együttműködésre vonatkozó rendelkezéseket, e cikk (4) bekezdése alapján az AMLA-nak szabályozástechnikai sztendertervezeteket (RTS) kell kidolgoznia a székhely szerinti (home) és a fogadó (host) tagállambeli felügyeletek feladatainak, valamint az e felügyeletek között megvalósuló együttműködés módozatainak részletes ismertetése céljából. 
Az RTS tervezet egy együttműködési keretrendszert hoz létre a kötelezett szolgáltatók csoportjainak felügyelete vonatkozásában, amely egy átfogó együttműködési rendszer részét képezi.
Az RTS tervezet konzultációja céljából az AMLA nyilvános meghallgatást (public hearing) tartott 2026. május 28-án, melynek keretében lehetőség volt a konzultációs dokumentumban szereplő kérdések tekintetében észrevételek jelzésére. (Írásbeli észrevételeket az RTS tervezet kapcsán az AMLA nem fogadott el, visszajelzésre kizárólag a nyilvános meghallgatás során volt lehetőség.)
[bookmark: _Toc235702131]A gyanús ügyletek bejelentésére szolgáló egységes formátum létrehozását célzó végrehajtás-technikai standardok (ITS) tervezete
Az AMLA 2026. július 2-től 2026. szeptember 20-ig nyilvános szakmai konzultációt tart a gyanús ügyletek bejelentésére szolgáló egységes formátum létrehozása vonatkozásában. A cél, hogy a közös template-ek kialakításával a tagállamok közötti konszisztencia megvalósuljon, a szektorspecifikus igények figyelembevétele mellett.
Ennek jogszabályi alapja, hogy az AMLR 69. cikk (3) bekezdése alapján az AMLA végrehajtás-technikai standardtervezeteket (ITS) dolgoz ki, melyben meghatározza, hogy milyen formátumban szükséges (1) a kötelezett szolgáltató által a FIU-nak történő gyanú bejelentése arról, hogy bizonyos pénzeszközök vagy tevékenységek büntetendő cselekményből befolyt jövedelemből származnak vagy terrorizmus finanszírozásához vagy büntetendő cselekményhez kapcsolódnak; (2) az ügyleti adatok megadása.
A tervezettel kapcsolatban az AMLA 2026. szeptember 9-én nyilvános meghallgatást is tervez, melyre regisztrálni az alábbi linken keresztül lehetséges:
https://www.amla.europa.eu/events/public-hearing-draft-its-format-reporting-suspicions-and-providing-transaction-records-2026-09-09_en
A nyilvános konzultáció 2026. július 2-től 2026. szeptember 20-ig tart, a tervezet és a hozzá kapcsolódó mellékletek az alábbi linken érhetők el:
https://www.amla.europa.eu/policy/public-consultations/consultation-draft-its-format-reporting-suspicions-and-providing-transaction-records_en
A kapcsolódó hír az AMLA honlapján itt érhető el:
AMLA launches public consultation on common format for reporting suspicions
[bookmark: _Toc235702132]A közvetlen felügyeléssel kapcsolatos felügyeleti együttműködésről szóló végrehajtás-technikai standardok (ITS) tervezete
Az AMLA Rendelet 15. cikk (3) bekezdése alapján az AMLA végrehajtástechnikai sztenderdeket (ITS) dolgoz ki, amelyben meghatározza a felügyelt intézmények közvetlen felügyeletre való kiválasztásának főbb lépéseit, valamint a felügyeleti feladatok és hatáskörök nemzeti felügyeleti hatóságok és az AMLA közötti átruházásának gyakorlati szabályait.

Az AMLA a kiválasztott kötelezett szolgáltatók közvetlen felügyeletét 2028-ban kezdi meg, így az ITS tervezete kulcsszerepet játszik az AML/CFT felügyelet folytonosságának és következetességének biztosításában az EU-ban.

A tervezet rendezi azon operatív kérdéseket, amelyek az AMLA közvetlen felügyelete és az érintett nemzeti pénzügyi felügyeletek közötti feladatok átruházása során felmerülnek, továbbá meghatározza azt is, hogyan kell lebonyolítani a kiválasztási folyamatot, az adatgyűjtéstől a közvetlen felügyeletre kiválasztott kötelezett szolgáltatók listájának közzétételéig.

Az AMLA 2026. július 21-én közzétette a végső jelentést (final report), mely tartalmazza a témával kapcsolatos háttérinformációkat, az ITS tervezetet, valamint a hatáselemzést és a nyilvános szakmai konzultáció főbb eredményeit is. 

A tervezet benyújtásra kerül az Európai Bizottság részére, elfogadását, illetve EU Hivatalos Lapjában való kihirdetését követően közvetlenül alkalmazandó jogszabály lesz. 

Az AMLA által közzétett hír, mely a végső jelentést is tartalmazza, az alábbi linken érhető el:
AMLA finalises standards for supervisory cooperation in direct supervision

[bookmark: _Toc235702133]A jogsértések súlyosságának értékeléséről, valamint a pénzbeli szankciók és felügyeleti intézkedések alkalmazásánál figyelembe veendő kritériumokról szóló végső jelentés
Az AMLD 6 53. cikk (10) bekezdése szerint az AMLA szabályozástechnikai standardtervezeteket (RTS) dolgoz ki a jogsértések súlyosságának értékeléséhez szükséges mutatókról, valamint a pénzbeli szankciók és a felügyeleti intézkedések alkalmazásánál figyelembe veendő kritériumokról, melyet elfogadás céljából benyújt az Európai Bizottságnak.
Az RTS célja az, hogy a tagállamok pénzügyi és nem pénzügyi felügyeleti hatóságai egyformán értékeljék ugyanazt a jogsértést és az abból következő jogérvényesítési intézkedések arányosak, visszatartó erejűek és hatékonyak legyenek, valamint az időszakos kényszerítő bírságok módszertanát is meghatározza. 
Az RTS ezzel hozzájárul a felügyeleti konvergencia erősítéséhez, az Európai Bizottság általi elfogadása esetén közvetlenül alkalmazandó jogszabály lesz.
Az RTS tervezetet tartalmazó végső jelentés (Final Report) és kapcsolódó sajtóközlemény az alábbi linken érhető el:
Press Release: AMLA introduces a common EU approach to enforcing anti-money laundering rules

[bookmark: _Toc235702134]A pénzügyi információs egységek közötti együttműködés és az Európai Ügyészség (EPPO) részére történő jelentés közös formátumait tartalmazó tervezetek
Az AMLA véglegesítette és közzétette a pénzügyi információs egységek (FIU) közötti együttműködés és az Európai Ügyészség (EPPO) részére történő jelentés egységes formátumait tartalmazó tervezeteket.
Ennek jogszabályi hátterei a következők.
Az AMLA Rendelet 41. cikk (2) bekezdése alapján az AMLA végrehajtástechnikai standardtervezeteket (ITS) dolgoz ki az AMLA-nak az Európai Ügyészség (EPPO) részére történő, információkra vonatkozó jelentése formátumának meghatározása érdekében.
Az AMLD 31. cikk (2) bekezdése alapján az AMLA ITS-t dolgoz ki a pénzügyi információs egységek közötti információcsere során használandó formátum vonatkozásában.
Az AMLR 81. cikk (1) bekezdése alapján az AMLA az EPPO-val konzultálva ITS-t dolgoz ki, melyben meghatározza a pénzügyi információs egységek által az EPPO részére történő információ jelentése során használandó formátumot.
A kapcsolódó ITS-eket tartalmazó végső jelentések az alábbi linken érhetők el, melyeket benyújtanak az Európai Bizottság részére elfogadásra.
AMLA finalises common formats for FIU cooperation and reporting to the EPPO
[bookmark: _Toc235702135]Harmadszintű szabályozás: kialakítás alatt álló iránymutatástervezetek
[bookmark: _Toc235702136]Iránymutatástervezet az üzleti kapcsolatok folyamatos nyomon követéséről és az ilyen kapcsolat keretében végrehajtott ügyletek nyomon követéséről

Az AMLR 26. cikk (5) bekezdése alapján az AMLA iránymutatásokat (guidelines) ad ki az üzleti kapcsolatok folyamatos nyomon követéséről és az ilyen kapcsolat keretében végrehajtott ügyletek nyomon követéséről.
Az iránymutatások célja az üzleti és ügyleti kapcsolat folyamatos monitorozására, az ügyfélprofil folyamatos naprakészen tartására és a gyanús tranzakciók szűrésére vonatkozó elvárások kialakítása.
A tervezettel kapcsolatban az AMLA 2026. július 2-án nyilvános meghallgatást (Public Hearing) tartott, több mint 1200 résztvevővel, melyhez a pénzügyi és nem pénzügyi szektor kötelezett szolgáltatói közül is sokan csatlakoztak.
A nyilvános meghallgatás prezentációja az alábbi linken elérhető. Ez alapján az iránymutatás tervezetek AMLA általi publikációja 2026. IV. negyedévben várható. 
AMLA concludes public hearing on draft guidelines on ongoing monitoring of business relationships
Az iránymutatás tervezeteinek (draft guidelines) véleményezése céljából az AMLA 2026. június 3-tól 2026. szeptember 3-ig nyilvános konzultációt is tart, az észrevételek jelzésére az alábbi linken keresztül van lehetőség:
https://www.amla.europa.eu/policy/public-consultations_en

[bookmark: _Toc235702137]Iránymutatástervezet a vállalkozás egészére kiterjedő szintű kockázatértékelésről

A kötelezett szolgáltatók a működésük során kötelesek azonosítani az őket érintő AML/CFT kockázatokat. Az átfogó kockázatértékelés kulcsfontosságú a szervezet kockázati kitettségének meghatározásához és a megfelelő AML/CFT ellenőrzések biztosításához. Az AMLR 10. cikkének (4) bekezdése szerinti iránymutatástervezet minimumkövetelményeket határoz meg minden kötelezett szolgáltató számára, mind a pénzügyi, mind a nem pénzügyi szektorban, miközben arányosságot biztosít a szervezet mérete, üzleti modellje és kockázati profilja alapján. Az Iránymutatások támogatják a szolgáltatókat abban, hogy megalapozott kockázatalapú döntéseket hozzanak arról, hogyan kezeljék sajátos AML/CFT kockázati kitettségüket.

Az Iránymutatások tervezetével kapcsolatban az AMLA 2026. 05. 28-án nyilvános meghallgatást tartott, a nyilvános konzultáció pedig 2026. július 15-én ért véget, a konzultációs anyag tervezete azonban ezen a linken továbbra is elérhető: Consultation on the draft Guidelines on business-wide risk assessment

[bookmark: _Toc235702138]Az AMLA és EDPB közös iránymutatások kialakításán dolgozik az információmegosztási partnerségek tárgyában

[image: ]Az AMLA és az EDPB (European Data Protection Board/Európai Adatvédelmi Testület) közös iránymutatások (Joint Guidelines) kialakításán dolgozik az AML Rendelet 75. cikkében meghatározott, információmegosztási partnerség (Partnerships for Information Sharing/PfIS) keretében történő információcsere részleteinek meghatározása vonatkozásában.

A közös iránymutatások a PfIS létrehozásával érintett felügyeleti hatóságok és kötelezett szolgáltatók számára egyaránt útmutatást fognak adni annak érdekében, hogy az információk hatékony megosztása mellett a személyes adatok védelme is biztosított legyen.

Az AMLA és az EDPB még az idei évben eseményt szervez, hogy összegyűjtse a korai véleményeket azokról az elemekről, amelyek tisztázása előnyös lenne az iránymutatásokban. Ezt követően, 2027. első felében nyilvános konzultáció lefolytatása is várható.

Press Release: AMLA and EDPB to develop Joint Guidelines on partnerships for information sharing - Authority for Anti-Money Laundering and Countering the Financing of Terrorism

[bookmark: _Toc235702139]az AMLA közvetlen felügyelési tevékenysége érdekében tett előkészületek 
Az AMLA új információkat tett közé az azon kötelezett szolgáltatók kiválasztását érintő előkészületek tekintetében, melyek közvetlen felügyeletét 2028-ban kezdi meg.
A jelentéstételi keretrendszer (Reporting Framework 4.3 taxonomy) részeként az Európai Bankhatóság (EBA) egy tervezetet tett közzé azon adatmodell és taxonómia vonatkozásában, mely az AMLA közvetlen felügyelete alá eső kötelezett szolgáltatók beazonosításához hozzájáruló módszertan támogatását célozza. Az EBA honlapján elérhető tervezetet az AMLA által tesztelés és kalibráció tárgyában közzétett információkkal (template-ekkel, instrukciókkal) együtt kell értelmezni.
Az érintetteknek május 10-ig észrevételek megfogalmazására is lehetősége volt.
Emellett a 2026. évi tesztelési és kalibrációs gyakorlat adatgyűjtéssel kapcsolatos frissített template-je is elérhetővé vált az AMLA honlapján, az érintett módosítások feltüntetésével, felhívva a figyelmet arra, hogy az eredeti és frissített template-ek benyújtása is elfogadható.
Az ezzel kapcsolatos hír, illetve az AMLA és EBA honlapján elérhető információk ezen a linken keresztül érhetők el: AMLA advances preparations for the 2027 selection exercise
A kötelezett szolgáltatók AMLA általi közvetlen felügyeletre való kiválasztásának áttekintéséről és az ezzel kapcsolatban eddig közzétett dokumentumok gyakorlati aspektusainak ismertetése céljából az AMLA 2026. június 10-én webinar-t szervezett. Ennek anyagait (videó, diasorok, előzetesen kitöltött template-ek, példák) az AMLA honlapján, az alábbi linken tették elérhetővé: 
Webinar materials now available: identifying obliged entities eligible for direct supervision – AMLA
2026. július 22-én az AMLA a közvetlen felügyeletre kiválasztható intézmények beazonosítása vonatkozásában létrehozott dokumentumok („reporting package”) kapcsán egy „Kérdések és válaszok” (FAQ) anyagot készített, alapul véve a leggyakrabban feltett kérdéseket. Az anyagban szereplő kérdések és válaszok az adatok benyújtásának pontosságát és hatékonyságát kívánják elősegíteni. Emellett az AMLA felhívja a figyelmet, hogy a témában korábban közétett anyagok ismételt áttekintése is javasolt. 
A Kérdések és válaszok, valamint a korábban közétett anyagok (reporting package és webinar anyagok) az alábbi linken keresztül érhetők el:
Frequently asked questions on the reporting package for identifying provisionally eligible entities
[bookmark: _Toc235702140]A MiCA rendelet által meghatározott átmeneti időszak végéből fakadó ML/TF kockázatokról és azok lehetséges kezelési módjairól szóló dokumentum
Az AMLA közzétett egy dokumentumot („advisory note”) a MiCA rendelet (MiCAR) által meghatározott átmeneti időszak végéből eredő ML/TF kockázatokról, valamint azokról a kockázatcsökkentő intézkedésekről, amelyeket a kriptoeszköz-szektor, a pénzmosás és a terrorizmusfinanszírozás elleni felügyeleti szervek és a pénzügyi információs egységek (FIU) megtehetnek a kockázatok kezelésére.
Az AMLA a dokumentumban kiemeli, hogy a nem engedélyezett virtuális eszközszolgáltatók (virtual asset service providers/VASP) tevékenységének megszüntetése jelentős strukturális változásokat eredményez az EU kriptoeszköz-szolgáltató ökoszisztémájában. A nem engedélyezett VASP-ok piacról való kilépése, a nagyszámú ügyfélkapcsolat áthelyezése vagy megszüntetése, valamint a kriptoeszköz-tevékenység kevesebb engedélyezett kriptoeszköz-szolgáltatóban (crypto-asset service provider/CASP) való koncentrálódása lényeges hatással lesz a piac működésére és AML/CFT megfelelési képességére.
A dokumentum táblázatos formában foglalja össze a MiCAR átmeneti időszak végéből fakadó lehetséges ML/TF kockázatokat és a javasolt kezelési módokat a nem engedélyezett VASP-ok, engedélyezett CASP-ok, valamint az AML/CFT felügyeletek és pénzügyi információs egységek számára, mely az alábbi linken tekinthető meg:
Advisory note on money laundering risks as the MiCAR transitional period ends - AMLA
[bookmark: _Toc235702141]Konferenciák, jelentések
[bookmark: _Toc235702142]Lezajlott az első AMLA konferencia, ahol a pénzmosás és terrorizmusfinanszírozás elleni fellépés aktuális kérdéseit vitatták meg a résztvevők
2026. június 9-én lezajlott az első AMLA által szervezett konferencia Frankfurtban, “Building Trust, Enhancing Integrity: A New Chapter in the EU's Fight Against Financial Crime” címmel.
A konferencia széles körű résztvevői között megjelentek mindazok, akik az európai pénzmosás és terrorizmusfinanszírozás elleni fellépésben érintettek, beleértve a felügyeleti hatóságokat, a pénzügyi információs egységeket, a magánszektort, a bűnüldöző szerveket, az akadémiai köröket, valamint az uniós szerveket és a nemzetközi intézményeket.
A konferencia három olyan fő témakörre épült, melyekkel a résztvevők a pénzmosás és terrorizmusfinanszírozás elleni fellépés aktuális kérdéseit járták körül.
Ezek közé tartoztak az alábbiak:
· a pénzügyi információk (financial intelligence) szerepe a transznacionális szervezett bűnözés elleni küzdelemben: a megbeszélés a pénzmosás elleni rendszer elemeit átfogóan érintette, a gyanús tevékenységek magánszektor általi bejelentésétől kezdve a pénzügyi információs egységek közötti információcserén és elemzéseken át, valamint ezen információk további szereplők (pl. bűnüldöző szervek) általi felhasználásáig, kiemelve többek között az információcsere minőségének javításának fontosságát;
· az AMLA szerepe gyakorlati, vagyis felügyelési és együttműködési aspektusból: a panel résztvevői kiemelték a szabályozási konvergencia szükségszerűségét a közös módszertanok kidolgozásában és az egyértelmű elvárások lefektetésében;
· a technológia szerepe a pénzügyi bűnözés elleni küzdelemben.

A konferencia során elhangzott beszélgetések az alábbi linken megtekinthetők:
First AMLA Conference Recap: Key Moments and Insights - Authority for Anti-Money Laundering and Countering the Financing of Terrorism
[bookmark: _Toc235702143]Az AMLA elnöke bemutatta az Európai Parlamentnek az AMLA 2025. évre vonatkozó konszolidált éves jelentését
Az AMLA elnöke, Bruna Szego bemutatta az AMLA 2025. évre vonatkozó konszolidált éves jelentését („Consolidated Annual Activity Report”).
Ennek jogszabályi háttere, hogy az AMLA Rendelet 64. cikke alapján az AMLA kötelezettsége, hogy konszolidált éves jelentést készítsen feladatainak teljesítéséről és a jelentést továbbítsa az Európai Parlamentnek, a Tanácsnak, a Bizottságnak és a Számvevőszéknek, valamint nyilvánosságra hozza.
A jelentés áttekintést ad az AMLA intézményi fejlődéséről és a 2025-ben elért eredményekről a főbb tevékenységei tekintetében, az alábbiakat érintően: 
· az EU egységes szabálykönyvének (Single Rulebook) kidolgozása, 
· a pénzmosás és a terrorizmusfinanszírozás elleni felügyelet megerősítése,
· a pénzügyi információs egységek (FIU-k) közötti együttműködés támogatása. 
A jelentés azért is kiemelten fontos, mert ez az AMLA első hivatalos éves konszolidált jelentése, mely a 2025. év, vagyis a megalakulás évének főbb tevékenységeiről és eredményeiről számol be. A tavalyi év során az AMLA létrehozta a jövőbeli megbízatásának támogatásához szükséges kezdeti irányítási, személyzeti, pénzügyi, digitális és együttműködési alapokat. 
Az alábbi ábra szemlélteti, hogyan kapcsolódnak az első év eredményei egy koherens működési modellhez, amely négy fő vertikális pillér és négy horizontális, átfogó tevékenység köré épül. Az éves jelentés szerkezete ezt a modellt tükrözi, és az AMLA 2025-ös eredményeit ezen pilléreken pilléreken keresztül mutatja be. Ezek az elemek együttesen összekapcsolják a felügyeletet, az ún. financial intelligence-t, a szabályozási konvergenciát, a kockázatelemzést, az érdekelt felek bevonását, az adatokat, a technológiát és az irányítást egy integrált modellbe, amelynek célja annak biztosítása, hogy az AMLA funkciói erősítsék egymást, ahogy az AMLA a kezdeti szakaszból az operatív megvalósítás felé halad.
[image: A képen szöveg, képernyőkép, Betűtípus, Téglalap látható

Előfordulhat, hogy az AI által létrehozott tartalom helytelen.]
              Forrás: AMLA Annual Report 2025 
Az ezzel kapcsolatos AMLA honlapján elérhető hír, mely a jelentéshez vezető linket is tartalmazza, a következő: AMLA Chair presents 2025 Consolidated Annual Activity Report to the European Parliament

[bookmark: _Toc235702144]AMLA 2025 Roadshow Report: Az AMLA jelentése a 2025. évi uniós AMLA Roadshow főbb megállapításairól
Az AMLA elnöke, Bruna Szego, 2025-ben minden uniós tagállamba ellátogatott annak érdekében, hogy egyeztetést folytasson a felügyeleti hatóságok, minisztériumok, önszabályozó testületek (SRB) és piaci szereplők képviselőivel. 

Az AMLA Roadshow célja a hatékony szakmai együttműködés előmozdítása és a tagállami tapasztalatok, álláspontok megismerése volt. A Roadshow során lebonyolított találkozók főbb megállapításairól az AMLA egy jelentést is készített, mely kitér a kockázatokra, kihívásokra, valamint az AMLA szerepére is.
A budapesti találkozóra 2025. októberben került sor.  

AMLA 2025 Roadshow Report
A Roadshow során lebonyolított találkozók főbb megállapításairól az AMLA egy jelentést készített, mely kitér a kockázatokra, európai szintű kihívásokra, valamint az AMLA szerepére is. Ebben az AMLA kiemeli, hogy úgy töltheti be sikeresen a szerepét, ha megérti a kötelezett szolgáltatók felügyeletét ellátók, valamint az új szabályokat alkalmazó szolgáltatók által azonosított nehézségeket egyaránt. 

Az AMLA elnökének fő üzenetei
Ms. Szego a beszélgetések alkalmával az alábbi fő üzeneteket hangsúlyozta:
· az AMLA létrehozásának célja egy olyan struktúra kiépítése, mely képes a korábbi keretrendszer hiányosságait kezelni és a kockázati környezet változásaira reagálni; ennek során központi szerepet kell betöltenie a felügyeleti hatóságok, FIU-k és magánszektor közötti együttműködésnek,
· az új jogszabálycsomag kapcsán kiemelte a nem pénzügyi szektorban a felügyelők és kötelezett szolgáltatók felkészülésének fontosságát.

A tagállamok által kiemelt tapasztalatok összegzése
Az AMLA megállapítása, hogy a tagállami szintű gazdasági helyzetekből és felügyeleti tradíciókból fakadó eltérések ellenére a tagállamok által kiemelt tapasztalatok alapvetően megegyeznek. 
Ezek az alábbi 5 fő témakör köré csoportosíthatók:
· az ML/TF kockázati környezet gyors változása
· a régóta fennálló tipológiák mellett egyre fontosabb szereppel bírnak a technológiai innovációk és geopolitikai változások 
· a tagállamok és az egyes szektorok közötti jelentős eltérések 
· az eltérések a felügyeleti és jogérvényesítési gyakorlatok, elemzési eszközök és felkészültségi szint vonatkozásában is megfigyelhetők, ami az új szabályrendszer inkonzisztens implementálásához és kockázatokhoz vezethet; 
· a Roadshow során számos alkalommal elhangzott, hogy a nem pénzügyi szektor lemaradásban van a pénzügyi szektorhoz képest az ML/TF elleni küzdelemmel kapcsolatos információk, tapasztalat és tudás tekintetében, ami gyakran a korlátozott erőforrásokat és a széttagolt felügyeleti rendszereket tükrözi
· a technológia egy kockázati tényező, ugyanakkor komoly lehetőség is 
· a lehetőségeket elsősorban a kockázatok hatékonyabb észlelése, a felügyeleti gyakorlatok erősítése és a megfelelésből fakadó terhek csökkentése vonatkozásában említették (a piaci szereplők a fejlett adatelemzést, illetve az interoperabilitásban és a megosztott eszközökben rejlő lehetőségeket emelték ki)
· az AML/CFT keretrendszer európai reformja
· a korábbi, irányelven alapuló modell helyett a közvetlenül alkalmazandó szabályrendszert és az AMLA létrehozását széleskörű támogatás övezte
· az AMLA-val szemben támasztott elvárások 
· az elvárások összességében magasak, ezek közé tartozik a növekvő ML/TF kockázatok átfogóbb megértésében, felügyeleti konvergencia elérésében és legjobb gyakorlatok megosztásában való központi szerep, valamint az FIU-k közötti együttműködés elősegítése; az AMLA kiemeli, hogy az elvárások realitása rendkívül fontos, figyelemmel kell lenni arra, hogy az AMLA feladata a felügyeleti konvergencia, képzések, és együttműködés erősítése, azonban a nemzeti felügyeletek felelősségi körének megsértése nélkül; emellett az egyszerűsítést és arányosságot szolgáló jogszabálymódosítások az elsőszintű szabályozást érintik, amire nem terjed ki az AMLA mandátuma

Kockázatok
A kockázatok vonatkozásában a résztvevők két fő tényezőt emeltek ki: 
· a gyorsan változó környezetet (technológiai fejlődés és geopolitikai dinamika) és 
· a növekvő kockázatok miatti AMLA-val szemben támasztott elvárásokat. 
A jelentésben említett kockázatok: 
· csalás (fraud): a bűnözés egyik legjelentősebb és leggyorsabban növekvő területeként a résztvevők a csalásokat azonosították, kiemelve, hogy egyre jobban elmosódik a határvonal a csalás és pénzmosás között (több érdekképviseleti szerv elmondta, hogy egyes pénzügyi intézmények ugyanazon szervezeti egységbe konszolidálták az AML és fraud funkciókat, az összekapcsolódó kockázatok könnyebb feltérképezése érdekében); az AMLA szerint fontos a PSD3 és PSR szabályozás AML követelményekkel való összhangja az esetleges duplikációk elkerülése érdekében;
· kriptoeszközök és szolgáltatások: a tagállamok többsége kiemelte az ezekkel kapcsolatos ML/TF kockázatokat, strukturális sebezhetőségeket (a feleket és tényleges tulajdonosokat érintő korlátozott transzparencia, kriptoeszközök átruházásának gyorsasága, határon átnyúló jelleg), elvárásként megfogalmazva az AMLA felé a harmonizált felügyeleti sztenderdek lefektetését;
· határon átnyúló tranzakciók és azonnali fizetések: az azonnali fizetés egy addicionális működési kihívást generál, mert jelentősen lerövidül a kockázatok beazonosítására és az arra való reagálásra rendelkezésre álló időkeret, ami a határon átnyúló kontextusban további nehézséget jelent a tagállamok közötti információmegosztás és együttműködés lefolytatása tekintetében; e témakörben fontos szerepet játszik a EU IR (Instant Payments Regulation), ami ezekben az esetekben is az AML/CFT követelmények rögzítését célozza;
· készpénz, ingatlanok: a készpénz továbbra is materiális ML/TF kockázati tényező számos szektorban, ami a digitális tipológiák mellett van jelen, emellett többen felhívták a figyelmet az ingatlanszektorban megfigyelhető jelentős pénzmosási potenciálra;
· online and illegális szerencsejáték: az online és illegális szerencsejáték, valamint az EU-n kívüli online szerencsejáték platformokból eredő kockázatok növekednek, a tagállamok közötti harmonizált szabályok hiánya pedig strukturális sérülékenységhez vezet, így az AMLA koordinatív szerepét kiemelték e témakörben is;
· geopolitikai tényezők: az érintettek fontosnak tartották az EU szintű kockázati indikátorok meghatározását, a strukturáltabb határon átnyúló koordinációt, és ebben az AMLA vezető szerepét.

Európai szintű kihívások: 
A beszélgetések alapján az AMLA három fő kihívást azonosított:
· jogi kihívások (széttagoltság a korábbi nemzeti implementációs eljárásokból fakadóan, mely tagállami szinten eltérő módszertanokat, elvárásokat eredményezett; a nem pénzügyi szektor alacsonyabb felkészültségi szintje; erőforrások hiánya)
· technológiából, digitalizációból fakadó kockázatok
· szabályozás komplexitása és implementációs nehézségek (információk megoszthatósága és bizalmassága, mandátumok kidolgozásának szűk időkerete, felkészülési nehézségek)

Következtetés:
A Roadshow mindenekelőtt azt mutatta be, hogy egy valóban hatékony, uniós szintű pénzmosás és terrorizmusfinanszírozás elleni rendszer feltételei most először állnak fenn: 
· az új AML jogszabálycsomag, 
· az AMLA létrehozása, valamint 
· a felügyelők, FIU-k és magánszféra közötti együttműködési hajlandóság.  

Az egyeztetések és a jelentésben részletezett témakörök alátámasztották a reformok szükségességét, az AMLA felé megfogalmazott elvárások pedig meghatározzák azt a szerepet, amit a jövőben be kell töltenie. 

A jelentés az alábbi linken érhető el:
https://www.amla.europa.eu/document/download/631d6de9-5155-4e32-a791-4b8b65d1f70f_en?filename=AMLA%20Roadshow%20Report.pdf
[bookmark: _Seregdi_László:A_bankszabályozás][bookmark: _Toc235702145]Az MNB honlapján elérhető információk - amla
Az MNB kiemelten fontosnak tartja az érintettek folyamatos és naprakész tájékoztatását az AMLA vonatkozású hírek kapcsán, ezért az MNB honlapján a Felügyeleti hírek között folyamatosan közzétesszük az AMLA honlapján megjelent legfontosabb információkat, továbbá az MNB Pénzmosás elleni aloldalának AMLA részén az alapvető információk mellett rendszerezve is megtalálhatók az MNB által közzétett, AMLA vonatkozású hírek, közlemények, valamint az AMLA által konzultációra bocsátott dokumentumok. 
Felügyeleti Hírek | MNB.hu
Pénzmosás és Terrorizmusfinanszírozás Elleni Hatóság | MNB.hu
[bookmark: _Toc235702146]Jogszabályok és elérhetőségeik
A Pénzmosás és Terrorizmusfinanszírozás Elleni Hatóság létrehozásáról, valamint az 1093/2010/EU, az 1094/2010/EU és az 1095/2010/EU rendelet módosításáról szóló 2024. május 31-i (EU) 2024/1620 európai parlamenti és tanácsi rendelet (AMLAR)
https://eur-lex.europa.eu/legal-content/HU/TXT/?qid=1718786410441&uri=CELEX%3A32024R1620
A pénzügyi rendszer pénzmosás vagy terrorizmusfinanszírozás céljára való felhasználásának megelőzéséről szóló 2024. május 31-i (EU) 2024/1624 európai parlamenti és tanácsi rendelet (AMLR)
https://eur-lex.europa.eu/legal-content/HU/TXT/?uri=CELEX%3A32024R1624&qid=1718786619074
A pénzügyi rendszer pénzmosás vagy terrorizmusfinanszírozás céljára való felhasználásának megelőzése érdekében a tagállamok által létrehozandó mechanizmusokról, az (EU) 2019/1937 irányelv módosításáról, és az (EU) 2015/849 irányelv módosításáról és hatályon kívül helyezéséről szóló 2024. május 31-i európai parlamenti és tanácsi 2024/1640 irányelv (AMLD 6)
https://eur-lex.europa.eu/legal-content/HU/TXT/?uri=CELEX%3A32024L1640&qid=1718786772248

